Eleni Karaindrou
Eleni Karaindru (Ελένη Καραΐνδρου; g. 1939 m. lapkričio 25 d.) – Graikijos kompozitorė. Gimė Teichijo kaime, Fokidos nome. Mokėsi Atėnų konservatorijoje (fortepijonas, teorija) ir Atėnų universitete (istorija, archeologija). 1969–1974 m. Sorbonos universitete įgijo etnomuzikologės išsilavinimą, Paryžiaus Schola Cantorum studijavo kompoziciją. Grįžusi į Graikiją, Eleni Karaindru įkūrė liaudies instrumentų laboratoriją. Nuo 1975 m. pradėjo kurti muziką teatrui ir kinui. Daugiausia bendradarbiavo su režisieriumi Teodoru Angelopulu.